Saya mau tau Episod dari WandaVision. Jelaskan dalam bahasa melayu

Pada September 2018, Marvel Studios sedang membangunkan beberapa siri terhad untuk perkhidmatan siaran atas talian syarikat induknya, Disney +, yang akan berpusat kepada watak-watak sokongan daripada Marvel Cinematic Universe (MCU) filem yang tidak pernah memiliki filem mereka sendiri, seperti Wanda Maximoff . Pelakon yang melakonkan watak dalam filem itu dijangka akan melakonkan semula watak mereka untuk rancangan siri terhad tersebut, termasuklah Elizabeth Olsen sebagai Maximoff. Rancangan-rancangan siri ini dijangka mempunyai enam hingga lapan episod, dan diberi "pembelanjaan yang setanding dengan penerbitan filem daripada studio utama", dan akan dihasilkan oleh Marvel Studios dan bukannya Marvel Television, yang sebelumnya menghasilkan siri televisyen MCU  . Presiden Marvel Studios Kevin Feige akan terlibat secara langsung dalam proses penghasilan setiap siri terhad dan memberi fokus kepada "kesinambungan cerita" dengan filem-filem MCU dan "menangani" para pelakon yang akan melakon semula watak mereka dari filem-filem MCU.  Pada akhir bulan Oktober, Vision yang dilakonkan oleh Paul Bettany dijangka akan memainkan peranan penting dalam rancangan televisyen ini, di mana tumpuan akan diberikan kepada hubungan antara Maximoff dan Vision.  Pada bulan-bulan yang berikutnya, judul Vision and the Scarlet Witch dan The Vision dan Scarlet Witch disyaki merupakan judul bagi rancangan televisyen tersebut.

Jac Schaeffer telah diupah pada Januari 2019 sebagai ketua penulis rancangan televisyen ini setelah berpengalaman menulis skrip untuk filem Marvel Studios Captain Marvel (2019) dan Black Widow (2021). Schaeffer akan menulis skrip untuk episod pertama dan seterusnya menghasilkan rancangan televisyen ini.  Pada April tahun tersebut, Disney dan Marvel secara rasminya mengumumkan rancangan televisyen WandaVision, dan Matt Shakman telah diupah sebagai pengarah dan penghasil eksekutif pada bulan Ogos. Feige juga akan terlibat dalam penghasilan rancangan televisyen ini bersama-sama dengan Louis D'Esposito dan Victoria Alonso daripada Marvel Studios.     Judul WandaVision merupakan cadangan Feige, dan Schaeffer menegaskan bahawa judul itu dikekalkan kerana beliau berasa itulah tajuk yang paling sesuai untuk rancangan televisyen ini. Terdapat beberapa reaksi balas yang negatif ketika judul tersebut diumumkan kerana dianggap sebagai "judul yang terlucu", tetapi Schaeffer berasa penonton akan berubah fikiran mereka setelah melihat rancangan ini.  Feige mengatakan bahawa program ini akan menceritakan kisah Maximoff dan Vision, menunjukkan apa yang bakat dilakukan oleh Maximoff, meneroka secara lebih dalam identiti Vision, dan memperkenalkan gelaran "Scarlet Witch" ke dalam MCU "dengan cara yang sangat menyeronokkan, lucu, agak menakutkan, dan akan memberi kesan untuk masa depan Tahap Empat MCU ".  Beliau menambah bahawa penonton tidak perlu mengetahui kesemua plot MCU untuk memahami siri ini, tetapi akan ada "banyak ganjaran" bagi mereka yang telah melihat kesemua filem dan mengetahui rancangan studio bagi Tahap Empat.

Siri ini terdiri daripada sembilan episod, pada mulanya ditunjukkan dalam format siri komedi yang berlangsung selama setengah jam. Tiga episod pertama masing-masing berdurasi kira-kira 30 minit, manakala episod yang lain mempunyai jangka masa yang lebih bervariasi. Jumlah masa bagi keseluruhan rancangan televisyen ini kira-kira enam jam. Judul episod untuk siri ini dinamakan dengan frasa yang (secara tradisionalnya) sering ditampilkan dalam promosi atau kredit pembukaan siri televisyen. Semasa proses pembangunan, anggaran untuk setiap episod dilaporkan sebanyak $ 25 juta. Pada Januari 2021, Schaeffer mengatakan bahawa beliau tidak dapat mengkongsikan sebarang rancangan potensi untuk menghasilkan musim yang kedua, tetapi beliau mengatakan rancangan ini akan berasa "sangat lengkap". Feige tidak mengecualikan idea untuk menghasilkan musim kedua, tetapi mengatakan filem Doctor Strange in the Multiverse of Madness (2022) sebagai kesinambungan kisah WandaVision, sementara Shakman mengatakan tidak ada rancangan "sama sekali "untuk musim kedua, kecuali ada cerita khusus yang memerlukan musim baharu.